text: Så triller julebusserne hjem til mor og Hedenstederne
  22 december 2015 kl. 12.30
  Tirsdag triller julebusser hjem til mor og far i hedenstederne fra Aarhus, Odense og København
  I dag har Hedensted Kommune indsat to gratis julebusser fra København og Aarhus -  og lover også at sørge for den gode julestemning i bussen.
  Busserne kører fra centrum af Aarhus og København (via Odense) til Hedensted Rådhus. Der er størst interesse for at køre med fra København og Odense, hvor 32 fylder bussen, mens 14 kører med hjem fra Aarhus.
  - Med julebusserne vil vi gerne give de unge fraflyttere en lidt sjov og anderledes påmindelse om deres hjemkommune. Selvfølgelig i håbet om at de vender hjem til Hedenstederne efter endt uddannelse. Julebusserne er dekoreret med Hedenstedernes logo, og vi ser dem derfor også som en form for rullende reklamesøjler, der kører på de julefyldte motorveje, siger borgmester Kirsten Terkilsen (V) til TV SYD.
  Julebusserne er et led i Hedensted Kommunes markedsføring som bosætningsområde, der markedsfører alle kommunens byer som "Hedenstederne".
  
  To af dem der idag var med, er Tanja Kandborg og Andreas Østlund Thomsen, der studerer i Odense.
  